Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,809.04 …
19 มี.ค. 2561

Morning Market Summary
SET ช่วงเช้าปิดที่ระดับ 1,809.04 จุด ลดลง 2.72 จุด (-0.15%) มูลค่าการซื้อขาย25,788.66 ล้านบาท หุ้นไทยเช้านี้ปรับลงในกรอบแคบ ในทิศทางเดียวกับตลาดต่างประเทศเนื่องจากตลาดยังรอปัจจัยใหม่มาหนุน ขณะที่นักลงทุนยังกังวลเกี่ยวกับสถานการณ์ทางการเมืองและการค้าของสหรัฐฯ ติดตามการประชุมเฟดในสัปดาห์นี้ (20-21 มี.ค.)
Afternoon Perspective
แนวโน้มบ่าย คาดว่าตลาดยังซื้อขายในกรอบแคบๆ เพราะขาดปัจจัยใหม่ๆ เข้ามาหนุน โดยตลาดยังคงรอความชัดเจน 2 เรื่องในสัปดาห์นี้คือ การประชุมธนาคารกลางสหรัฐ (Fed) ในวันที่ 20-21 มี.ค. ว่าจะมีการปรับคาดการณ์การขึ้นอัตราดอกเบี้ยนโยบายในปีนี้จาก 3 ครั้งเป็น 4 ครั้งหรือไม่ นอกจากนั้นแล้วต้องดูว่าเฟดจะขึ้นอัตราดอกเบี้ย 0.25% ตามที่ตลาดคาดหรือไม่ (หากปรับขึ้น 0.50% จะส่งผลลบกับตลาดหุ้น) และความชัดเจนเรื่องของการขึ้นภาษีนำเข้าสินค้าจากจีน (รวมประมาณ 60,000 ล้านดอลลาร์สหรัฐ) ที่อาจจะส่งผลให้ตลาดกลับมาผันผวนขึ้นได้อีก อย่างไรก็ตามสัญญาณบวกยังพอมีจากการที่กองทุนในประเทศยังคงซื้อพยุงดัชนีอย่างต่อเนื่อง ในขณะที่นักลงทุนต่างประเทศเริ่มขายสุทธิน้อยลง แต่ต้องระมัดระวังหากกองทุนในประเทศและนักลงทุนต่างประเทศ (ให้ดูว่าค่าเงินบาทหากกลับมาอ่อนค่าลงในระยะสั้นก็อาจส่งผลให้นักลงทุนต่างประเทศกลับมาขายสุทธิต่อได้) กลับมาขายพร้อมกันก็มีโอกาสที่จะกดดันให้ตลาดหลุดระดับ 1800 จุดได้ เราเชื่อว่าหากเฟดมีความชัดเจนว่าจะยังดำเนินนโยบายการขึ้นอัตราดอกเบี้ยแค่ 3 ครั้งในปีนี้ก็จะทำให้มีแรงซื้อกลับเข้ามาที่ตลาดหุ้นอีกครั้งในช่วงบ่ายเราให้แนวรับที่ 1804-1800 จุด และแนวต้านที่ 1813-1818 จุด แนะนำ ซื้อเก็งกำไร EA GPSC TMB TRUE
Technical Pick
SET Index: 1809.04 ปรับตัวลดลงไปทดสอบแนวรับของเส้นค่าเฉลี่ย 20 วันที่ 1805 จุดหลังจากปรับตัวลดลงจากแรงขายทำกำไรที่แนวต้าน 1820 จุด พร้อมด้วยมูลค่าการซื้อขายที่เพิ่มสูงขึ้น ทำให้แนวโน้มในระยะสั้นยังมีโอกาสปรับตัวลดลงต่อเนื่องไปทดสอบแนวรับที่ 1800 จุด ถ้าหลุดจะมีโอกาสปรับตัวลดลงไปแนวรับถัดไปที่ 1780 จุดอีกครั้ง ในขณะที่แนวโน้มหลักยังมีโอกาสปรับตัวเพิ่มขึ้นไปทดสอบแนวต้านถัดไปที่ 1840 จุด
Better World Green (BWG TB; THB 1.35) – ซื้อ
TOA Paint (Thailand) (TOA TB; THB 37.00) – ซื้อ